Actualització del resum de situació del Baròmetre de l'ús del català a Internet de WICCAC a 26-6-2011
 

  * [El percentatge d'ús del català del Baròmetre de WICCAC arriba al 60%!](http://wiccac.cat/resum.html "El percentatge d'ús del català del Baròmetre de WICCAC arriba al 60%!")
  * [Nou anys del Baròmetre de l'ús del català a Internet de WICCAC](http://wiccac.cat/index.php?option=com_content&task=view&id=682&Itemid=2 "Nou anys del Baròmetre de l'ús del català a Internet de WICCAC").
  * [Ràdio Barcelona](http://www.radiobarcelona.cat/ "Ràdio Barcelona \(Cadena Ser\)") (Cadena Ser) té nova web en català, accessible des del domini radiobarcelona.cat.
  * Les perruqueries [Cebado](http://www.cebado.es/ "Cebado") i [Iranzo](http://www.iranzo.es/ "Iranzo") han incorporat versió en català a les seves webs.
  * [La Vanguardia](http://www.vanguardia.es/ "La Vanguardia") no sap quan sortirà la seva web en català.
  * [Softcatalà presenta la traducció al català del navegador Firefox 5](http://www.softcatala.cat/softcatala_presenta_la_traduccio_al_catala_del_navegador_firefox_5 "Softcatalà presenta la traducció al català del navegador Firefox 5").
  * [Notícies de la xerrada de WICCAC sobre 'La situació del català a Internet' a Canet de Mar](http://www.canetdemar.cat/entitats/llengua "Notícies de la xerrada de WICCAC sobre 'La situació del català a Internet' a Canet de Mar"): El català a Internet té en general una bona salut.

Actualització mensual del [resum de situació](http://wiccac.cat/resum.html "Resum de situació del Baròmetre de l'ús del català a Internet") del [Baròmetre de l'ús del català a Internet](http://wiccac.cat/webscat.html "Baròmetre de l'ús del català a Internet") de WICCAC a 26 de juny del 2011.  Resum de dades destacades: 

  * El percentatge global d'ús del català és del 60,00% (mitjà), un 0,06 percentual superior al del mes anterior (59,94%).


  * Hi ha 11 dels 35 sectors analitzats a l'estudi que tenen un percentatge d'ús del català inferior al 50%. N'hi ha 7 que tenen un percentatge del 30 al 50% (baix) i 4 inferior al 30% (molt baix).

Notícies destacades del mes de juny: 

  * ![Baròmetre de l'ús del català a Internet](http://wiccac.cat/imatges/barometrep.jpg)Després de nou anys de la creació del [Baròmetre de l'ús del català a Internet](http://wiccac.cat/webscat.html "Baròmetre de l'ús del català a Internet") de WICCAC, el percentatge d'ús del català a les webs de les empreses i organitzacions radicades a Catalunya i a altres territoris de parla catalana, o que hi ofereixen els seus productes i serveis, [ha arribat aquest mes de juny del 2011 al 60%](http://wiccac.cat/resum.html "El percentatge de l'ús del català a Internet ha arribat aquest mes de juny del 2011 al 60%"). Recordem que el mes de setembre del 2002 aquest percentatge era només del 38,75%, la qual cosa vol dir que s'ha incrementat en més de 21 punts percentuals. El passat 12 de juny del 2011 el Baròmetre de l'ús del català a Internet de WICCAC va complir nou anys. 
    * [Notícia 'Nou anys del Baròmetre de l'ús del català a Internet de WICCAC'](http://wiccac.cat/index.php?option=com_content&task=view&id=682&Itemid=2 "Notícia 'Nou anys del Baròmetre de l'ús del català a Internet de WICCAC'"), publicada el 13 de juny.
    * [Baròmetre de l'ús del català a Internet](http://wiccac.cat/webscat.html "Baròmetre de l'ús del català a Internet")
    * [Resum de situació del baròmetre a 26-6-2011](http://wiccac.cat/resum.html "Resum de situació del baròmetre a 26-6-2011")
    * [Històric de resums de situació del baròmetre](http://wiccac.cat/hist_resums.html "Històric de resums de situació del baròmetre") (des de l'any 2002)

 
  * ![Ràdio Barcelona \(Cadena Ser\)](http://www.cadenaser.com/img/especiales/reg_cab_tit_barcelona.png)Des de fa uns dos mesos, [Ràdio Barcelona](http://www.radiobarcelona.cat/ "Ràdio Barcelona \(Cadena Ser\)") (Cadena Ser) té nova web en català, accessible des del domini radiobarcelona.cat, que redirecciona a cadenaser.com. Celebrem aquest fet que fa que, per fi, l'emissora de ràdio més antiga d'Espanya (EAJ-1), fundada a Barcelona l'any 1924, tingui web en la llengua pròpia del país.

 
  * ![Cebado](http://www.cebadomadrid.com/pages/ES/resources/image/cebado_logo.png)Curiosament coincidint en el temps, les cadenes de perruqueries [Cebado](http://www.cebado.es/ "Cebado") i [Iranzo](http://www.iranzo.es/ "Iranzo") han incorporat recentment versió en català a les seves webs. Totes dues van ser fundades a Barcelona i tenen molts anys d'història en el món de la perruqueria. Cebado té franquícies en diversos punts d'Espanya. Es tracta d'una nova dada positiva sobre l'ús del català a Internet.

 
  * ![La Vanguardia](http://wiccac.cat/imatges/La%20Vanguardia.jpg)Tal com va dir WICCAC a la [notícia de l'actualització del resum de situació del baròmetre del mes passat (29-5-2011)](http://wiccac.cat/index.php?option=com_content&task=view&id=681&Itemid=2 "Notícia de l'actualització del resum de situació del baròmetre del mes passat \(29-5-2011\)"), 'Pendents encara de la versió en català de la web de La Vanguardia', VilaWeb també va publicar el 3 de juny la [notícia 'La Vanguardia no sap quan sortirà la web en català'](http://www.vilaweb.cat/noticia/3894140/20110603/vanguardia-sap-quan-sortira-web-catala.html "Notícia de VilaWeb 'La Vanguardia no sap quan sortirà la web en català'"), amb el subtítol 'L’edició catalana impresa del diari va sortir fa un mes, però la digital solament es pot llegir en espanyol'. Seguim esperant i sense notícies concretes.

 
  * ![Navegador Firefox](http://www.softcatala.cat/imatges/noticies/firefox.png)[Softcatalà](http://www.softcatala.cat/ "Softcatalà"), conjuntament amb la comunitat de Mozilla, va presentar la traducció al català de la nova versió 5 del navegador Firefox. Aquesta nova versió, pocs mesos després de la versió 4, és la primera versió estable després de la nova política d'alliberament d'aplicacions de Mozilla. A la [notícia de Softcatalà sobre aquest tema, publicada el passat 21 de juny](http://www.softcatala.cat/softcatala_presenta_la_traduccio_al_catala_del_navegador_firefox_5 "Notícia de Softcatalà sobre la traducció al català de la nova versió 5 del navegador Firefox, publicada el passat 21 de juny"), s'hi destaquen aquestes novetats: 
    * Animacions CSS.
    * Un major rendiment d'aplicacions web que fan ús intensiu del JavaScript.
    * Millores en la implementació de l'HTML5 i altres formats relacionats

 
  * ![Plataforma per la Llengua Canet de Mar](http://www.canetdemar.org/entitats/TITOLS/8e233231ce9f.png)A la pàgina web de la [Plataforma per la Llengua Canet de Mar](http://www.canetdemar.cat/entitats/llengua "Plataforma per la Llengua Canet de Mar") s'hi poden trobar un parell de notícies de la xerrada que Joan Soler, membre de l'equip de coordinadors de WICCAC, hi va fer el passat 10 de juny sobre 'La situació del català a Internet'. El títol de la notícia posterior a la xerrada és un significatiu: 'El català a Internet té en general una bona salut'. Joan Soler va ser entrevistat el matí del mateix dia 10 de juny en el programa La Rierada de Ràdio Canet. Si voleu escoltar l'entrevista feu clic en [aquest enllaç](http://www.radiocanet.cat/canet/home/carta/2011-06-10-10-10/2011-06-10-12-40/3 "Entrevista a Joan Soler al programa La Rierada de Ràdio Canet del 10-6-2011") i a continuació aneu al minut 01:04:30, un cop descarregat el fitxer mp3 (tot el programa, 136 MB).

 
  * També destaquem que de les webs incorporades aquest mes al baròmetre tenen versió en català, entre altres: [Señor](http://www.trajessenor.com/ "Señor") i [Decántalo](http://www.decantalo.com/ "Decántalo").

 
  * En sentit negatiu, destaquem que de les webs incorporades aquest mes al baròmetre no tenen versió en català, entre altres: [Alstom](http://www.alstom.es/ "Alstom").

 

* * *

Enllaços Baròmetre: 

  * [Baròmetre de l'ús del català a Internet](http://wiccac.cat/webscat.html "Baròmetre de l'ús del català a Internet")
  * [Resum de situació del Baròmetre](http://wiccac.cat/resum.html "Resum de situació del Baròmetre de l'ús del català a Internet")
  * [Històric dels Resums de situació del Baròmetre de l'ús del català a Internet](http://wiccac.cat/hist_resums.html "Històric dels Resums de situació del Baròmetre de l'ús del català a Internet") (des d'agost del 2002)
  * [Ressò del Baròmetre i de WICCAC](http://wiccac.cat/enll_barometre.html "Ressò del Baròmetre i de WICCAC")
  * [Posa el Baròmetre a la teva web](http://wiccac.cat/barometre.html "Posa el Baròmetre a la teva web")

Altres enllaços relacionats: 

  * [Distincions de WICCAC](http://wiccac.cat/distincions/ "Distincions de WICCAC")
  * [Webs de fora dels Països Catalans amb versió en català](http://wiccac.cat/defora/ "Webs de fora dels Països Catalans amb versió en català")
  * [Webs de la Catalunya Nord amb versió en català](http://wiccac.cat/catnord/ "Webs de la Catalunya Nord amb versió en català")


